text: نائب صدر جمہوریہ ہند نے کہا کہ ملک کی آبادی کا 65 فیصد حصہ 35 برس یا اس سے کم عمر کے افراد پر مشتمل ہے اور 2020 تک ایسی پیشن گوئی کی گئی ہے کہ یہ ملک دنیا کا سب سے نوجوان ملک بن جائے گا اور یہاں اکثریت 29 برس کے عمر والوں کی ہوگی۔ انہوں نے کہا کہ بھارت کے ترقیاتی سفر میں یہ ایک اہم لمحہ ہے۔ ا نہوں نے مزید کہا کہ ہمیں آبادی کی شکل میں جو بالا دستی حاصل ہے، اس سے استفادہ کرنا چاہیے۔ ہمیں اپنے نوجوانوں پر توجہ مرکوز کرنی چاہیے اور اس امر کو یقینی بنانا چاہیے کہ وہ 21 ویں صدی کی عمل پر مبنی معیشت میں اپنے مستقبل کی تشکیل کے لئے درکار ہنر مندیوں سے آراستہ ہوں۔